ഇഎംഎല് കമ്ബനി നവംബറില് പ്രവര്ത്തനം പുനരാരംഭിക്കും കാസര്ഗോഡ്: സംസ്ഥാന സര്ക്കാര് കേന്ദ്ര പൊതുമേഖലയില്നിന്നും ഏറ്റെടുത്ത കാസര്ഗോട്ടെ ഇഎംഎല് കമ്ബനി നവംബര് ഒന്നിന് കേരളപ്പിറവി ദിനത്തില് പ്രവര്ത്തനം പുനരാരംഭിക്കുമെന്ന് വ്യവസായ വകുപ്പ് പ്രിന്സിപ്പല് സെക്രട്ടറിയും കമ്ബനി സിഎംഡിയുമായ എ.പി.എം. മുഹമ്മദ് ഹനീഷ് അറിയിച്ചു. കമ്ബനി ഏറ്റെടുക്കലിന് ശേഷമുള്ള തുടര്നടപടികളുടെ ഭാഗമായി കാസര്കോട്ടെത്തിയ അദ്ദേഹം തൊഴിലാളി യൂണിയന് നേതാക്കളുമായി ചര്ച്ച നടത്തി. ഇഎംഎല് കമ്ബനിയുടെ നിലവിലുള്ള ബാധ്യതകള് പരിഹരിക്കുന്നതിലും തൊഴിലാളികളുടെ ശമ്ബളമടക്കമുള്ള ആനുകൂല്യങ്ങളുടെ കാര്യത്തിലൂം വിശദമായ ചര്ച്ച നടന്നു. നിലവില് സര്ക്കാര് പ്രഖ്യാപിച്ച പാക്കേജ് ഉപയോഗിച്ച് ബാധ്യത പരിഹരിക്കുന്നതിനൊപ്പം പ്രവര്ത്തനമൂലധനം കണ്ടെത്താനും സാധിക്കും. കെല്ലിന്റെ ഉപ യൂണിറ്റായാണോ കെല്ലിന്റെ ഭാഗമായാണോ കമ്ബനി പ്രവര്ത്തിക്കുകയെന്ന് വ്യവസായമന്ത്രി പി. രാജീവിന്റെ അധ്യക്ഷതയില് ചര്ച്ച ചെയ്ത് തീരുമാനിക്കുമെന്നും അദ്ദേഹം പറഞ്ഞു. കമ്ബനിയില് ആവശ്യമായ അറ്റകുറ്റപ്പണികളെല്ലാം വേഗത്തില് തീര്ക്കും. നവംബര് ഒന്നിന് തുടങ്ങി ഘട്ടംഘട്ടമായി കമ്ബനിയുടെ പ്രവര്ത്തനം പൂര്ണതോതിലെത്തുമെന്നും മുഹമ്മദ് ഹനീഷ് വ്യക്തമാക്കി. തൊഴിലാളികളുടെ ശമ്ബള കുടിശികയടക്കമുള്ള കാര്യങ്ങളില് തീരുമാനമുണ്ടാക്കാനായി ഉപസമിതി രൂപീകരിച്ചിട്ടുണ്ട്. 15 ദിവസത്തിനകം ഇക്കാര്യത്തില് ഉപസമിതി തീരുമാനമെടുത്ത് റിപ്പോര്ട്ട് നല്കും. സെപ്റ്റംബര് എട്ടിനാണ് മുഖ്യമന്ത്രി പിണറായി വിജയന് ഇഎംഎല് കമ്ബനിയുടെ ഏറ്റെടുക്കല് പ്രഖ്യാപനം നടത്തിയത്. കമ്ബനി പുനരുദ്ധാരണത്തിനുള്ള 43 കോടിയും 34 കോടി രൂപയുടെ ബാധ്യതയും ചേര്ത്ത് 77 കോടി രൂപ ചെലവഴിച്ചാണ് സ്ഥാപനം സര്ക്കാര് ഏറ്റെടുക്കുന്നതെന്നും കഴിഞ്ഞ രണ്ടുവര്ഷമായി തൊഴിലോ ശമ്ബളമോ ഇല്ലാതെ കഷ്ടപ്പെടുന്ന ജീവനക്കാര്ക്ക് 14 കോടിയോളം രൂപയുടെ ശമ്ബള കുടിശിക സര്ക്കാര് നല്കുമെന്നും ഏറ്റെടുക്കല് വേളയില് മുഖ്യമന്ത്രി പറഞ്ഞിരുന്നു. തുടര്ന്ന് സെപ്റ്റംബര് 16ന് മന്ത്രി പി. രാജീവും കെല് അധികൃതരുമായി കൊച്ചിയില് കൂടിക്കാഴ്ച നടത്തിയിരുന്നു. അതിന്റെ തുടര്ച്ചയായാണ് കാസര്ഗോട്ടെ തൊഴിലാളി യൂണിയന് പ്രതിനിധികളുമായി വ്യവസായ വകുപ്പ് പ്രിന്സിപ്പല് സെക്രട്ടറി ചര്ച്ച നടത്തിയത്. ജില്ലാ കളക്ടര് സ്വാഗത് ഭണ്ഡാരി, കെല് എംഡി റിട്ട. കേണല് ഷാജി വര്ഗീസ്, കാസര്ഗോഡ് യൂണിറ്റ് മേധാവി ജോസി കുര്യാക്കോസ്, എച്ച്ആര് മേധാവി വി.എസ്. സന്തോഷ്, ഭെല് ഇഎംഎല് എംഡി ടി.എസ്. ചക്രവര്ത്തി, തൊഴിലാളി യൂണിയന് പ്രതിനിധികളായ മുന് എംപി പി. കരുണാകരന്, ടി.കെ. രാജന്, കെ.പി. മുഹമ്മദ് അഷ്റഫ്, എ. വാസുദേവന്, കെ.ജി. സാബു, വി. രത്നാകരന്, വി. പവിത്രന്, ടി.വി. ബേബി, പി.എം. അബ്ദുള് റസാഖ് എന്നിവരും ചര്ച്ചയില് പങ്കെടുത്തു.